9 የአይሁዳውያን ወግ እንደሚገልጸው የሃይማኖት መሪዎች፣ ሕዝቡ የአምላክን ስም እንዳይጠቀሙ ማስተማር የጀመሩት ኢየሱስ ወደ ምድር ከመምጣቱ ከረጅም ጊዜ አንስቶ ነበር። ኢየሱስ፣ እንዲህ ዓይነቱን ቅዱስ ጽሑፋዊ ያልሆነ ልማድ እንዳልተከተለ እርግጠኞች መሆን እንችላለን። ተቃዋሚዎቹን እንዲህ ብሏቸዋል፦ “እኔ በአባቴ ስም መጣሁ፤ እናንተ ግን አልተቀበላችሁኝም፤ ሌላው ግን በራሱ ስም ቢመጣ ትቀበሉታላችሁ።” (ዮሐ. 5:43) ከመሞቱ ከጥቂት ቀናት በፊት ደግሞ “አባት ሆይ፣ ስምህን አክብረው” ብሎ በመጸለይ በዋነኝነት የሚያሳስበውን ጉዳይ ገልጿል። (ዮሐ. 12:28) ከዚህ አንጻር ኢየሱስ አሁን እየመረመርን ባለነው ጸሎቱ ላይ ስለ አባቱ ስም ደጋግሞ መጥቀሱ አያስገርምም።